Okyno tyahkase eya tynekaroryme xirio tõ neponãmary eahmatohme , yrome mokaro pokoino typoremãkase ynororo . Ynara tykase : — Xirio tõ tuisary tõ takorehmase ineponãmarykomo a ; naeroro ynekarory zahkãko ase ynekaroryme eya xine , mame jakorehmãko roropa mã toto , tykase . Yrome moro pokoino mokyro tuisa toetuarimase itamurume , ipoetory tõ roropa porehme toetuarimase toto .
